CELEX: 62009TN0322
Language: lv
Date: 2009-08-14 00:00:00
Title: Lieta T-322/09: Prasība, kas celta 2009. gada 14. augustā — Al-Faqih un MIRA /Padome un Komisija

1.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 113/47
            
         Prasība, kas celta 2009. gada 14. augustā — Al-Faqih un MIRA/Padome un Komisija
   (Lieta T-322/09)
   2010/C 113/77
   Tiesvedības valoda — angļu
   
      Lietas dalībnieki
   
   
      Prasītāji: Saad Al-Faqih un Movement for Islamic Reform in Arabia (Londona, Apvienotā Karaliste) (pārstāvji — J. Jones, Barrister un A. Raja, Solicitor)
   
      Atbildētājas: Eiropas Savienības Padome un Eiropas Komisija
   
      Prasītāju prasījumi:
   
   
               —
            
            
               pilnībā vai daļēji atcelt Padomes Regulu (EK) Nr. 881/2002 (1), kas grozīta ar Komisijas Regulām (EK) Nr. 14/2005 (2), Nr. 492/2007 (3) un Nr. 1190/2005 (4), un/vai atcelt Komisijas Regulas Nr. 14/2005, Nr. 492/2007 un Nr. 1190/2005, ciktāl tās prasītājus skar tieši un individuāli; un
            
         
               —
            
            
               piespriest Padomei un/vai Komisijai atlīdzināt prasītāju tiesāšanās izdevumus.
            
         
      Pamati un galvenie argumenti
   
   Ar šo prasības pieteikumu prasītāji lūdz saskaņā ar EKL 230. pantu atcelt Padomes Regulu Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, kura grozīta ar Komisijas 2005. gada 5. janvāra Regulu (EK) Nr. 14/2005, 2007. gada 3. maija Regulu Nr. 492/2007 un 2005. gada 20. jūlija Regulu Nr. 1190/2005 un/vai atcelt Komisijas Regulas (EK) Nr. 14/2005, Nr. 492/2007 un Nr. 1190/2005, ciktāl tās attiecas uz prasītājiem.
   Prasītāji bija iekļauti Apvienoto Nāciju Sankciju komitejas personu un organizāciju sarakstā, kuras iespējams saistītas ar Osamu Bin Ladenu, Al-Qaidu un Taliban tīklu un kuru līdzekļi un citi finanšu resursi ir iesaldējami. Līdz ar to Eiropas Komisija pieņēma Regulas (EK) Nr. 14/2005 un Nr. 1190/2005, ar kurām prasītāju vārdi tika iekļauti Padomes Regulas (EK) Nr. 881/2002 I pielikuma personu, grupu un organizāciju sarakstā, kuru līdzekļi un saimnieciskie resursi ES tiek iesaldēti. Pirmā prasītāja Al-Faqih iekļaušana tika vēlāk grozīta ar Komisijas Regulu (EK) Nr. 492/2007.
   Savas prasības pamatojumam prasītāji izvirza šādus pamatus:
   
                
            
            
               Prasītāji apgalvo, ka ar to līdzekļu iesaldēšanu, kas paredzēta apstrīdētajās regulās, tiek pārkāptas to cilvēka pamattiesības, proti, to tiesības būt uzklausītiem un tiesības uz efektīvu pārbaudi tiesā, jo Padome un/vai Komisija tos nekad nav informējusi par iemesliem to iekļaušanai Padomes Regulas (EK) Nr. 881/2002 I pielikumā un tie nekad nav saņēmuši pierādījumus, kas pamatotu ierobežojošo pasākumu noteikšanu. Līdz ar to prasītājiem neesot bijusi iespēja aizstāvēt sevi un apstrīdēt lēmumus par iekļaušanu sarakstā Eiropas tiesu iekārtas ietvaros.
            
         
                
            
            
               Pēc tam prasītāji norāda, ka esot pārkāptas to tiesības uz īpašumu, jo šo tiesību nekonkrētie ierobežojumi, ko izraisījusi to līdzekļu iesaldēšana, esot nesamērīga un nepanesama iejaukšanās šajās cilvēka pamattiesībās.
            
         
      (1)  Padomes 2002. gada 27. maija Regula (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (OV L 139, 9. lpp.).
   
      (2)  Komisijas 2005. gada 5. janvāra Regula (EK) Nr. 14/2005, ar ko 42. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001 (OV L 5, 10. lpp.).
   
      (3)  Komisijas 2007. gada 3. maija Regula (EK) Nr. 492/2007, ar kuru 75. reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 (OV L 116, 5. lpp.).
   
      (4)  Komisijas 2005. gada 20. jūlija Regula (EK) Nr. 1190/2005, ar ko 48. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001 (OV 193, 27. lpp.).